**PIKC”Liepājas Valsts tehnikums”**

**METODISKĀ IZSTRĀDNE**

**Praktisko darbu uzdevumi**

(tapešu līmēšanas tehnoloģija, praktiskās mācības)

12 darba uzdevumi

6 pielikumi

**Skolotāja:** Svetlana Priede

Liepāja 2014

**Pamatprincipi pareizai tapešu līmēšanai**



**Virsmas sagatavošana**

1. Špaktelei un visiem materiāliem, kuri tiks izmantoti sienas sagatavošanā, jābūt uz ūdens bāzes.

2. Plaisas, nelīdzenās un porainās virsmas noklāt ar apdares špakteli.

3. Sienas virsmai jābūt tīrai, sausai un gludai.

4. Sienas ieteicams nokrāsot ar ūdens dispersijas krāsu un pēc tam nogruntēt ar vieglu tapešu līmes šķīdumu (lai izvairīties no traipiem, kuri var rasties līmei reaģējot ar betona sienām)

**Sagatavošanas darbi**

Pirms līmēšanas rūpīgi pārbaudiet izstrādājumu (izmantojiet ruļļus ar vienādu izgatavošanas sērijas numuru) kā arī pārliecinieties, ka jums ir pietiekams tapešu ruļļu skaits.

**Tapešu līme**

Atkarībā no tapešu veida, var izmantot parastu vai speciālu tapešu līmi. Uz līmes iepakojuma jābūt norādēm, kuriem tapešu veidiem šī līme ir piemērota. Līmei jābūt kārtīgi samaisītai. Tapešu slejas vienmērīgi jāpārklāj ar līmi, pēc tam jāsaliek kopā attiecībā 2/3:1/3 un jāatstāj uz 3-5 minūtēm samirkšanai (izņemot papīra tapetes) . Jāseko līdzi tam, lai visas slejas samirktu vienādi.

**Līmēšana**

Tapetes ir ieteicams sākt līmēt no loga ailes. Pirmo sleju līmē, izmantojot līmeņrādi, lai, līmējot pārējās slejas, nerastos nobīde. Ir ieteicams atstāt nelielu rezervi pie griestiem, lai varētu izlīdzināt iespējamās augstuma izmaiņas. Līmēšanai izmanto mīkstu birstīti, tapešu rullīti vai lāpstiņu tapešu līmēšanai. Slejas piespiež no vidus uz malām, lai neveidotos gaisa burbuļi. Savienojuma vietās, ja nepieciešams, var papildus uzklāt līmi. Uz tapetēm radušos līmes traipus nekavējoties jānoslauka ar mitru lupatu, taču nekāda gadījumā nedrīkst berzt. Darba veikšanas laikā, telpai jābūt mēreni apsildītai. Jāaizver logi, lai izvairītos no caurvēja.

**Praktisko darbu uzdevumi**

Tēma: Tapešu līmēšana

Uzdevums Nr. 1

Veco tapešu noņemšana

**Darbam nepieciešams:**

Špakteļlāpstiņa, krāsotāju suka, spainis;

Silts ūdens, līdzeklis tapešu noņemšanai.

**Darba gaita:**

1. Sākumā jānoplēš tapetes, kas atlīmējušās un viegli atdalās no sienas, kā arī vinila tapetēm tapešu virskārtu.
2. Pārējās tapetes ar krāsotāju sukas un silta ūdens palīdzību samitrina. Sienu jāmitrina no griestiem virzienā uz leju, vienmērīgi saslapinot visu tīrāmo virsmu.
3. Grūti notīrāmas vietās izmanto speciālu līdzekli tapešu noņemšanai.
4. Virsmu saslapina, ļauj šķidrumam tajā sasūkties.
5. Tapešu noņemšana jāsāk no augšas virzienā uz leju, izmantojot špakteļlāpstiņu.
6. Pēc veco tapešu noņemšanas virsmu ieteicams nomazgāt ar universālo mazgāšanas līdzekli vai speciāli šim nolūkam paredzēto šķidrumu.
7. Darbu beidzot, sakopt savu darba vietu, instrumentus nomazgāt ar siltu ūdeni.



Tēma: Tapešu līmēšana

Uzdevums Nr. 2



Veco tapešu noņemšana ar tvaika tapešu noņēmēja palīdzību

**Darbam nepieciešams:**

Špakteļlāpstiņa, tvaika tapešu noņēmējs, suka sienas mazgāšanai;

**Strādājot ar tvaika tapešu noņēmēju jāievēro elektrodrošība.**

**Darba gaita:**

1. Sākumā jānoplēš tapetes, kas atlīmējušās un viegli atdalās no sienas, kā arī vinila tapetēm tapešu virskārtu.
2. Vietās, kur tapetes notīrīt grūti, izmanto elektrisko tvaika tapešu noņēmēju:

\_ ielej ūdeni tapešu noņēmēja;

\_ pieslēdz elektrotīklam un ieslēdz ar ieslēgšanas pogu;

\_ ļauj ūdenim uzkarst;

\_ tvaika vairogu pakāpeniski pārvietojot pa virsmu, samitrina vecās tapetes un ar

špakteļlāpstiņas palīdzību, notīra no sienas.

1. Pēc veco tapešu noņemšanas virsmu ieteicams nomazgāt ar speciāli paredzēto šķidrumu.
2. Darbu beidzot, atslēgt ierīci no strāvas, sakopt savu darba vietu, instrumentus nomazgāt ar siltu ūdeni.

Tēma: Tapešu līmēšana

Uzdevums Nr. 3

 Tapešu daudzuma noteikšana

**Darbam nepieciešams:**

Mērlente, zīmulis, pildspalva, kalkulators, papīrs pierakstiem

**Darba gaita:**

Aplīmēšanai nepieciešamo ruļļu skaitu var noteikt:

1.

\_ aprēķināt 1 tapešu ruļļa laukumu;

\_ aprēķināt aplīmējamo kvadratūru, izmērot telpas perimetru un pareizinot ar telpas

augstumu;

\_ no aprēķinātās platības atskaitīt logu un durvju laukumus;

\_ aprēķināto aplīmējamo laukumu jādala ar viena tapešu ruļļa laukumu.

\_ obligāti jāņem vērā atgriezumu daudzums (ja raksts nav jāsaskaņo - 2% no kopējā tapešu

daudzuma, smalks raksts - 6%, liels ornaments - 10% )

\_ vienmēr jāveic noapaļošanu uz augšu, pieņemot lielāko nepieciešamo tapešu ruļļu skaitu.

2.

\_ jāizmēra telpas perimetru un jānosaka nepieciešamo sleju skaitu visā garumā;

\_ jānosaka sleju skaitu vienā rullī, ņemot vērā ornamenta sakrišanu un slejas garumu

\_ jādala nepieciešamo sleju skaitu pa perimetru ar sleju skaitu vienā rullī (iegūst

nepieciešamo tapešu ruļļu skaitu).

3. Aptuveni tapešu ruļļu skaitu var noteikt pēc gatavām tabulām

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Griestu augstums, *m* | Istabas perimetrs, ieskaitot logus un durvis, *m* | | | | | | | | | | |
| **9** | **10** | **12** | **13** | **14** | **15** | **16** | **17** | **18** | **19** | **21** |
| **2.30-2.45** | 5 | 5 | 6 | 6 | 7 | 7 | 8 | 8 | 9 | 9 | 10 |
| **2.45-2.60** | 5 | 5 | 6 | 7 | 7 | 8 | 9 | 9 | 10 | 10 | 11 |
| **2.60-2.75** | 5 | 5 | 6 | 7 | 7 | 8 | 9 | 9 | 10 | 10 | 11 |
| **2.75-2.90** | 6 | 6 | 7 | 7 | 8 | 9 | 9 | 10 | 10 | 11 | 12 |
| **2.90-3.05** | 6 | 6 | 7 | 8 | 8 | 9 | 10 | 10 | 11 | 12 | 12 |

Tēma: Tapešu līmēšana Uzdevums Nr. 4



Sienas aplīmēšana ar papīra tapetēm

**Darbam nepieciešams:**

Mērlente, zīmulis, līmeņrādis, tapešu nazis, šķēres, metāla lineāls, suka līmes uzklāšanai, tapešu izlīdzināšanas birstīte, tapešu rullītis, lāpstiņa tapešu izlīdzināšanai, rullītis salaiduma vietu izlīdzināšanai, lupata, spainis līmes sajaukšanai;

Tapetes, tapešu līme, ūdens

**Darba gaita:**

1. Sagatavošanās tapešu līmēšanai:

\_ uz sienas atzīmē vertikālu līniju gar kuru līmēt pirmo tapešu sleju;

\_ iejauc tapešu līmi, ļauj uzbriest;

\_ jāievēro, vai visām tapešu ruļļiem ir vienāds sērijas numurs;

\_ nomēra slejas garumu un nogriež pirmo sleju, ņemot vērā sienas nevienādo augstumu,

pieskaita apm. 5 cm, noteikti atzīmē slejas virzienu un kārtas nr.;

\_ nākamo sleju griež tikai pēc raksta saskaņošanas ar pirmo sleju - liek tapešu rulli blakus

nogrieztajai slejai, saskaņo rakstu, tad nogriež, atzīmē virzienu un kārtas nr. atkarībā no

līmēšanas virziena. Šādi saskaņo 3-4 slejas, atkarībā no aplīmējamās virsmas lieluma;

2. Tapešu līmēšana:

\_ nogruntē līmējamo virsmu ar tapešu līmi;

\_ sagarinātās slejas liek vienu uz otras ar rakstu uz leju tā, lai pirmā sleja būtu virspusē,

pēdējā - apakšā;

\_ tapešu slejas noklāj ar līmi, īpaši rūpīgi jānoklāj slejas malas un stūri. (vispirms noklāj

malas, tad pārējo daļu, tad vēlreiz malas);

\_ sleju saloka no abām pusēm virzienā uz vidu, tad vēlreiz uz pusēm. Tad to pašu atkārto ar

pārējām slejām;

\_ pirmo izturēto sleju liek precīzi pie atzīmētās vertikālās līnijas, ievērojot augšējo

horizontālo līniju, Vispirms atloka slejas augšdaļu, piespiež virsmai, tad atloka un piespiež

apakšējo daļu, pielīdzina ar sukas vai ruļļa palīdzību no vidus uz malām, sākot no augšas;

\_ nākamo sleju liek precīzi blakus pirmajai (neaizmirstot par virzienu un kārtas Nr.!),

saskaņojot rakstu. Jāraugās, lai sadurvieta būtu pēc iespējas mazāk redzama. Arī pavisam

neliels pārlaidums vai atstarpe būs labi pamanāma. Pielīdzina tāpat kā iepriekšējo, tad ar

mazo rullīti pielīdzina sadurvietas. Īpaši plānām tapetēm sadurvietu pielīdzināšanai labāk

izvēlēties sūkli, lai izvairītos no plīsumiem;

\_ ja līmēšanas gaitā tapešu raksts var izsmērēties, tad piegludinot tapetes, virs tām jāliek

tīra papīra sleja;

\_ darba gaitā jāraugās lai instrumenti netiktu nosmērēti ar līmi. Ja tā notiek, tie rūpīgi

jānoslauka;

Tēma: Tapešu līmēšana

Uzdevums Nr. 5



Sienas aplīmēšana ar vinila tapetēm

**Darbam nepieciešams:**

Mērlente, zīmulis, līmeņrādis, tapešu nazis, šķēres, metāla lineāls, suka līmes uzklāšanai, tapešu izlīdzināšanas suka vai rullītis, rullītis salaiduma vietu izlīdzināšanai, lupata, spainis līmes sajaukšanai;

Tapetes, tapešu līme, ūdens

**Darba gaita:**

1. Sagatavošanās tapešu līmēšanai:

\_ sākot tapešu līmēšanu, uz sienas atzīmē vertikālu līniju gar kuru līmēt pirmo tapešu sleju;

\_ iejauc tapešu līmi, ļauj uzbriest;

\_ jāievēro, vai visām tapešu ruļļiem ir vienāds sērijas numurs un vai nav virsmas defektu, tapetes ar defektiem noliek atsevišķi;

\_ nomēra slejas garumu un nogriež pirmo sleju, ņemot vērā sienas nevienādo augstumu,

pieskaita apm. 5 cm, noteikti atzīmē slejas virzienu un kārtas nr.;

\_ nākamo sleju griež tikai pēc raksta saskaņošanas ar pirmo sleju - liek tapešu rulli blakus

nogrieztajai slejai, saskaņo rakstu, tad nogriež, atzīmē virzienu un kārtas Nr. atkarībā no

līmēšanas virziena. Šādi saskaņo 3-4 slejas, atkarībā no aplīmējamās virsmas lieluma;

2.Tapešu līmēšana:

\_ ar sukas palīdzību nosmērē līmējamo virsmu ar tapešu līmi;

\_ sagarinātās slejas liek vienu uz otras ar rakstu uz leju tā, lai pirmā sleja būtu virspusē,

pēdējā - apakšā;

\_ tapešu slejas noklāj ar līmi, īpaši rūpīgi jānoklāj slejas malas un stūri.

\_ tad sleju saloka no abām pusēm virzienā uz vidu, tad vēlreiz uz pusēm.

\_ to pašu atkārto ar pārējām slejām;

\_ pirmo izturēto sleju liek precīzi pie atzīmētās vertikālās līnijas, ievērojot augšējo

horizontālo līniju, Vispirms atloka slejas augšdaļu, piespiež virsmai, tad atloka un piespiež

apakšējo daļu, pielīdzina ar sukas vai ruļļa palīdzību no vidus uz malām, sākot no augšas;

\_ nākamo sleju liek precīzi blakus pirmajai (neaizmirstot par virzienu un kārtas Nr.!),

saskaņojot rakstu. Jāraugās, lai sadurvieta būtu pēc iespējas mazāk redzama. Arī pavisam

neliels pārlaidums vai atstarpe būs labi pamanāma. Pielīdzina tāpat kā iepriekšējo, tad ar

mazo rullīti pielīdzina sadurvietas.

\_ beidzot darbu, instrumenti jānomazgā ar siltu ūdeni.

Tēma: Tapešu līmēšana Uzdevums Nr. 6



Iekšējā stūra aplīmēšana ar tapetēm

**Darbam nepieciešams:**

Mērlente, zīmulis, līmeņrādis, tapešu nazis, šķēres, metāla lineāls, suka līmes uzklāšanai, tapešu izlīdzināšanas suka vai rullītis, rullītis salaiduma vietu izlīdzināšanai, instruments tapešu pielīdzināšanai stūros, lupata, spainis līmes sajaukšanai;

Tapetes, tapešu līme, ūdens

**Darba gaita:**

1. Pēc pēdējās pilna platuma slejas uzlīmēšanas pirms iekšējā stūra izmērīt attālumu līdz kaktam sienas augšā, vidū un apakšā, pieskaitīt lielākajam rezultātam 2 cm un nogriezt tāda platuma sleju. Nogrieztajai slejai jābūt ar negriezto malu pret pielīmēto sleju;
2. Nogriezto sleju nosmērē ar līmi, ļauj tai samirkt;
3. Sleju pielīmē, rūpīgi savienojot fabrikā grieztās malas;
4. Otra mala rūpīgi jāiespiež kaktā, izmantojot tapsēšanas suku vai speciālu instrumentu tapešu izlīdzināšanai stūros;
5. Ja slejas ielocītā mala krokojas tādēļ, ka stūris nav taisns, tā jāiegriež, lai tapete gludi pieguļ sienai;
6. Lai turpinātu līmēt tapetes uz nākamās sienas, jāatzīmē vertikāla līnija slejas platumā no kakta;
7. Sagatavoto sleju līmē, malu precīzi liekot pie atzīmētās vertikālās līnijas. Otru malu līmē pāri iepriekšējās slejas ieliektajai malai precīzi līdz kaktām.



Tēma: Tapešu līmēšana

Uzdevums Nr. 7



Ārējā stūru aplīmēšana ar tapetēm

**Darbam nepieciešams:**

Mērlente, zīmulis, līmeņrādis, tapešu nazis, šķēres, metāla lineāls, suka līmes uzklāšanai, tapešu izlīdzināšanas suka vai rullītis, rullītis salaiduma vietu izlīdzināšanai, instruments tapešu pielīdzināšanai stūros, lupata, spainis līmes sajaukšanai;

Tapetes, tapešu līme, ūdens

**Darba gaita:**

1. Pēc pēdējās pilna platuma slejas uzlīmēšanas pirms ārējā stūra izmērīt attālumu līdz stūrim sienas augšā, vidū un apakšā, pieskaitīt lielākajam rezultātam 2 cm un nogriezt tāda platuma sleju. Nogrieztajai slejai jābūt ar negriezto malu pret pielīmēto sleju;
2. Jānovelk vertikāla līnija uz nākamās sienas vajadzīgajā attālumā un jāpielīmē sleja tā lai tā pārsegtu atlocīto malu;
3. Ja tapete ļoti bieza un fakturēta, ar asu nazi un metāla lineāla palīdzību veido griezumu cauri abām tapetēm. Liekās malas izņem un salaiduma vietu rūpīgi nolīdzina ar veltnīti

**Vinila tapetēm būs nepieciešama speciāla savstarpējas pārklāšanas līme, kas nodrošina pārlaidumu salīmēšanos ārējos un iekšējos stūros.**

Dubultstūris ( vienu sleju nākas līmēt gan iekšējā, gan ārējā stūrī):

* jālīmē atsevišķi kā iekšējais un ārējais stūris, lai izvairītos no šķības sleju pielīmēšanas.



Tēma: Tapešu līmēšana

Uzdevums Nr. 8



Tapešu līmēšana ap durvīm

**Darbam nepieciešams:**

Mērlente, zīmulis, līmeņrādis, tapešu nazis, šķēres, metāla lineāls, suka līmes uzklāšanai, tapešu izlīdzināšanas suka vai rullītis, rullītis salaiduma vietu izlīdzināšanai, instruments tapešu pielīdzināšanai stūros, lupata, spainis līmes sajaukšanai;

Tapetes, tapešu līme, ūdens.

**Darba gaita:**

1. Sākumā jāizrēķina, lai nebūtu jālīmē šauras slejas gar durvju aplodu. Tapetes rakstam jāturpinās arī ap tām un tālāk;
2. Uzlīmē pēdējo pilna garuma sleju pirms durvīm, nākamo liek tai blakus pāri durvīm.
3. Piespiež tapeti pie sienas un durvju aplodas tā, lai redzams tās stūris. Ar šķērēm izdara slīpu iegriezumu no tapetes malas līdz aplodai;
4. Ar tapešu stūru līdzinātāju iespiež tapeti stūrī starp aplodu un sienu. Ar nazi un lineālu nogriež lieko malu. To pašu paveic arī virs durvīm;
5. Nākošo sleju līmē virs durvīm;
6. Tālāk atkal līmē garo sleju, līdzīgi kā iepriekš;
7. Ja jāaplīmē durvju aila, garo sleju līmē pāri durvīm, tā lai varētu pārsegt ailu. Tad izdara horizontālu iegriezumu līdz ar ailas augšējo malu. Sleju aploka stūrim un pielīdzina;
8. Ailas apakšai virs durvīm pielāgo atsevišķu tapetes gabalu, ko uzloka virs ailas un paslēpj zem tapetes virs durvīm.

Tēma: Tapešu līmēšana Uzdevums Nr. 9



Tapešu līmēšana ap logiem

**Darbam nepieciešams:**

Mērlente, zīmulis, līmeņrādis, tapešu nazis, šķēres, metāla lineāls, suka līmes uzklāšanai, tapešu izlīdzināšanas suka vai rullītis, rullītis salaiduma vietu izlīdzināšanai, instruments tapešu pielīdzināšanai stūros, lupata, spainis līmes sajaukšanai;

Tapetes, tapešu līme, ūdens.

**Darba gaita:**

1. sākumā jāizrēķina, lai nebūtu jālīmē šauras slejas gar logu ailu. Tapetes rakstam jāturpinās arī ap to un tālāk;
2. uzlīmē pēdējo pilna garuma sleju pirms loga, nākamo liek tam blakus pāri logam. Piespiež tapeti pie sienas un aplodas tā, lai redzams tās stūris. Ar šķērēm izdara slīpu iegriezumu no tapetes malas līdz aplodai;
3. ar tapešu stūru līdzinātāju iespiež tapeti stūrī starp aplodu un sienu. Ar nazi un lineālu nogriež lieko malu. To pašu paveic arī virs loga;
4. nākošo līmē sleju virs loga, pēc tam zem loga;
5. tālāk atkal līmē garo sleju, līdzīgi kā iepriekš;
6. ja jāaplīmē loga aila, garo sleju līmē pāri logam, tā lai varētu pārsegt ailu. Tad izdara horizontālu iegriezumu līdz ar ailas augšējo malu. Sleju aploka stūrim un pielīdzina;
7. ailas apakšai virs loga pielāgo atsevišķu tapetes gabalu, ko uzloka virs ailas un paslēpj zem tapetes virs loga.



Tapešu līmēšana Uzdevums Nr. 10



Arkas aplīmēšana ar tapetēm

**Darbam nepieciešams:**

Mērlente, zīmulis, līmeņrādis, tapešu nazis, šķēres, metāla lineāls, suka līmes uzklāšanai, tapešu izlīdzināšanas suka vai rullītis, rullītis salaiduma vietu izlīdzināšanai, instruments tapešu pielīdzināšanai stūros, lupata, spainis līmes sajaukšanai;

Tapetes, tapešu līme, ūdens.

**Darba gaita:**

1. vispirms uzlīmē tapetes uz sienas arkas abās vai vienā pusē ( pēc vajadzības). Slejas gar arku piegriež ar apmēram 25 mm lielu vīles tiesu;
2. ar šķērēmvīlēizdara V veida iegriezumus, lai tapete labāk piekļautos sienai, tad malu rūpīgi pielīdzina sienai;
3. nogriež divas slejas, kas par apmēram 5 mm šaurākas nekā arkas biezums. Sleju līmēšanu sāk no apakšas uz augšu, vidū ļaujot tām pārklāties. Abas slejas reizē slīpi pārgriež, liekās daļas izņem un veido glītu saduru;
4. lai atlocītās malas caur tapeti neizspiestos, blakus tām, zem tapetes var palīmēt vēl vienu šaurāku sleju;

Tēma: Tapešu līmēšana Uzdevums Nr. 11



Tapešu līmēšana ar dekoratīvo apmali

**Darbam nepieciešams:**

Mērlente, zīmulis, līmeņrādis, tapešu nazis, šķēres, metāla lineāls, suka līmes uzklāšanai, tapešu izlīdzināšanas suka vai rullītis, rullītis salaiduma vietu izlīdzināšanai, lupata, spainis līmes sajaukšanai;

Tapetes, tapešu līme, ūdens.

**Darba gaita:**

1. Sagatavošanās tapešu līmēšanai:

\_ uz sienas atzīmē vertikālu līniju gar kuru līmēt pirmo tapešu sleju, kā arī jānovelk

horizontāla līnija tapetes augšmalai. Jāatrod arī aplalei paredzētais augstums un jāatzīmē

horizontāla līnija ar līmeņrāža palīdzību;

\_ iejauc tapešu līmi, ļauj tai uzbriest;

\_ nomēra augšējās slejas garumu un nogriež pirmo sleju, noteikti atzīmē slejas virzienu un

kārtas nr.;

\_ nākamo sleju griež tikai pēc raksta saskaņošanas ar pirmo sleju - liek tapešu rulli blakus

nogrieztajai slejai, saskaņo rakstu, tad nogriež, atzīmē virzienu un kārtas nr. atkarībā no

līmēšanas virziena. Šādi saskaņo 3-4 slejas, atkarībā no aplīmējamās virsmas lieluma;

\_ to pašu dara ar apakšējām slejām;

2.Tapešu līmēšana:

\_ līmēšanu sāk ar augšējām slejām;

sagarinātās slejas liek vienu uz otras ar rakstu uz leju tā, lai pirmā sleja būtu virspusē bet

pēdējā apakšā. Tapešu slejas noklāj ar līmi, īpaši rūpīgi jānoklāj slejas malas un stūri.

Vispirms noklāj malas, tad pārējo daļu, tad vēlreiz malas;

\_ tad sleju saloka no abām pusēm virzienā uz vidu, tad vēlreiz uz pusēm;

\_ to pašu atkārto ar pārējām slejām;

\_ nogruntē līmējamo virsmu ar tapešu līmi;

\_ pirmo izturēto sleju liek precīzi pie atzīmētās vertikālās līnijas, ievērojot augšējo

horizontālo līniju;

\_ nākamo sleju liek precīzi blakus pirmajai, saskaņojot rakstu.

\_ tāpat pielīmē apakšējās slejas, precīzi salaižot tās kopā ar augšējām;

\_ vietās, kur slejas pārklājas, liekais jānogriež;

\_ tad virs tapetēm precīzi atzīmē apmales atrašanās vietu;

\_ apmali nosmērē ar līmi, saloka un ļauj tai samirkt. Tad, pamazām atlokot, pielīdzina

paredzētajā vietā; salaiduma vietās apmali liek pāri iepriekšējai, saskaņojot rakstu,

pielīdzina un slīpi nogriež cauri abām tapetēm. Lieko izņem un salaiduma vietu rūpīgi

pielīdzina ar veltnīti.



Tēma: Tapešu līmēšana Uzdevums Nr. 12



Ierāmējuma veidošana ar dekoratīvo apmali

**Darbam nepieciešams:**

Mērlente, zīmulis, līmeņrādis, tapešu nazis, šķēres, metāla lineāls, ota līmes uzklāšanai, tapešu izlīdzināšanas suka, rullītis, rullītis salaiduma vietu izlīdzināšanai, lupata, spainis līmes sajaukšanai;

Tapetes, tapešu līme, ūdens.

**Darba gaita:**

* 1. Tapešu līmēšana:

sākumā uzlīmē pamata tapetes, kā nepieciešams;

* 1. Ierāmējuma veidošana:

\_ jāatzīmē vieta, kur ierāmējums atradīsies;

\_ ierāmējumā līmējamo tapeti piegriež ar 3 cm rezervi, nosmērē ar līmi, ļauj samirkt,

tad pielīmē atzīmētajā vietā;

\_ ar metāla lineālu un asu nazi izdara griezumu cauri abām tapetēm. Liekās malas un

apakšējo tapeti noņem;


\_ vidū paredzēto tapeti rūpīgi pielīdzina. Tās malas nedrīkst pārklāt pamata tapeti;

\_ rūpīgi atzīmē apmales atrašanās vietu, tai jānosedz abu tapešu salaiduma vietas;

\_ apmali liek ar pārlaidumu, tā, lai to varētu stūros pa diagonāli salaiduma vietās

nogriezt. Liekās daļas izņem un salaiduma vietu rūpīgi pielīdzina.



Pielikums1

**Tapsēšanas darbu galvenie defekti, to rašanās iemesli un novēršanas paņēmieni.**

|  |  |  |  |
| --- | --- | --- | --- |
| Nr. p.k. | Defekts | Iemesls | Novēršanas paņēmieni |
| 1. | Tapešu pilnīga vai daļēja atlīmēšanās | Virsmas iepriekš krāsotas ar līmes vai kaļķu krāsām  Caurvējš  Lietota nepiemērota, pārāk vāja līme | Jānoņem tapetes, pareizi sagatavo virsmu , tapetes jāpielīmē no jauna Jāizvēlas atbilstoša biezuma līme un jāraugās, lai tapešu žūšanas laikā nebūtu caurvējš |
| 2. | Tapešu virsma ir krokaina un ar pūslīšiem | Tapetes žūst pārāk lēni, jo telpās ir pārāk zema tempatūra.  Plānām tapetēm lietota pārāk stipra līme  Pavirši veikta izlīdzināšana | Tapetes pārlīmē, paaugstinot telpas temperatūru, izvēloties piemērota stipruma līmi.  Jāstrādā rūpīgi |
| 3. | Tapešu slejas ir slīpas | Tapetes līmētas, neaizzīmējot pēc svērteņa vai līmeņrāža vertikālu līniju. | Lai pieļauto kļūdu izlabotu, tapetes jāpārlīmē, pirmo sleju līmējot pēc aizzīmētas vertikālas līnijas. |
| 4. | Nesakrīt atsevišķo sleju raksts vai zīmējums | Darbs ir veikts pavirši  Līmējot nav saskaņots raksts. | Tapetes jāpārlīmē, nodrošinot tapešu raksta vai zīmējuma precīzu sakrišanu. |
| 5. | Sabiezinātas tapešu sleju salaiduma vietas. | Tapetes tiek līmētas uz vecajām tapetēm  Tapetes līmē ar pārlaidumu. | Tapetes jāpārlīmē, vecās tapetes jānoņem,  Tapetes jālīmē bez pārlaiduma |
| 6. | Manāmas tapešu sleju salaiduma vietas. | Tapetes līmētas ar pārlaidumu pretēji gaismas krišanas virzienam | Tapetes jāpārlīmē. Darbs jāveic rūpīgi un jālīmē virzienā no loga |
| 7. | Telpas stūros tapetes pārplīst | Stūrī ielīmēta pilna platuma sleja | Tapetes jāpārlīmē, paredzot tapešu slejas uzlaidumu uz blakus sienas ne lielāku par 30 mm |
| 8. | Tapetes nav pielipušas pie durvju apmales | Tapetes līmētas uz putekļainas koka virsmas | Tapetes nedaudz jāatloka, tām jāuzklāj līme, pielīmē |
| 9. | Cauri spīd vecas tapetes. | Kā vecās, tā arī jaunās tapetes ir zemas kvalitātes | Vecās tapetes jānoplēš un jāpielīmē no jauna |
| 10. | Uz tapetes izceļas grumbas | Piesārņota līme, uz virsmas palikuši smilšu graudiņi | Jānoņem tapetes, virsma jāsagatavo kvalitatīvi un tapetes jāpielīmē no jauna |

Pielikums 2

Uzdevumu izpildē tiek vērtētas šādas profesionālās kompetences:

|  |  |  |  |
| --- | --- | --- | --- |
| Nr.p.k | Profesionālās kompetences | Izpildes skaidrojums –  prasmes, iemaņas un attieksmes | Iegūto  punktu  skaits |
|  | Darba vietas organizēšana pirms darba, darba izpildes laikā un pēc darba izpildes  (maksimālais punktu skaits – 10) | Prasme iekārtot darba vietu pirms darba uzsākšanas un darba izpildes laikā  Attieksme pret instrumentiem darba laikā un darba vietas sakopšana pēc darba veikšanas | 5  5 |
|  | Materiālu, instrumentu izvēle, sagatavošana darbam (maksimālais punktu skaits – 15) | Prasme pareizi izvēlēties materiālu  Prasme pareizi izvēlēties un sagatavot instrumentus | 7  8 |
|  | Tehnoloģisko procesu pareizība, darba paņēmieni  (maksimālais punktu skaits – 35) | Prasme pielietot izvēlētos darba paņēmienus  Tehnoloģisko procesu izpratne  Prasme novērtēt tehnoloģisko procesu kopumā | 15  10  10 |
|  | Izpildītā darba kvalitāte  (maksimālais punktu skaits – 50) | Prasme kvalitatīvi veikt darbu  Prasme izgatavot vizuāli izskatīgu izstrādājumu  Prasme iegūt kvalitatīvu virsmu atbilstoši darba veidam un izvirzītajām kvalitātes prasībām  Prasme izvairīties no redzamiem virsmas defektiem | 20  5  20  5 |
|  | Darba drošības noteikumu ievērošana  (maksimālais punktu skaits – 10) | Prasme ievērot darba drošību  Spēja paredzēt iespējamo situāciju un rast risinājumu | 5  5 |
|  | Attieksme pret veicamo uzdevumu, radoša pieeja  (maksimālais punktu skaits – 5) | Spēja darba gaitā demonstrēt radošu pieeju. Prasme prezentēt darbu | 5 |
|  | Darba rezultāts  (maksimālais punktu skaits – 5) | Spēja nodrošināt izpildītā darba atbilstību darba uzdevumam. Prasme ievērot noteikto darba laiku | 5 |
|  | Kopā |  |  |

Pielikums 3

**Tapešu līmēšana**(4.Punkta vērtējums)

|  |  |  |  |
| --- | --- | --- | --- |
| Kritēriji | Max. punktu skaits | Iegūstamo punktu skaidrojums | Punktu skaits |
| Izpildīta darba kvalitāte | 50 | Darbs izpildīts kvalitatīvi:  Uz tapešu līmējuma virsmas nav redzami gaisa ,,burbuļi, krokas, uzpūtumi.  Nav pieļauta tapešu atlīmēšanās no pamatnes, arī pa vertikālām šuvēm.  Nav redzamas sadurvietas 3m attālumā no virsmas.  Tapešu slejas pielīmētās vertikāli- novirze no vertikāles nepārsniedz 5mm.  Sakrīt atsevišķu tapešu sleju raksts( novirze nepārsniedz 1mm).  Labi pielīmētas tapešu sleju augšējās un apakšējās daļas.  Stūros tapetes pielīmētas pareizi.  Tapetes pēc uzlīmēšanas ir tīras.  Darbs atstāj vizuāli teicamu iespaidu | 40  +10 |
| Pieļautas atsevišķas kļūdas darba izpildē:  Redzamas sadurvietas 4m attālumā no virsmas.  Tapešu slejas pielīmētas vertikāli, bet nobīde no vertikāles nepārsniedz 10 mm.  Nesakrīt atsevišķu tapešu sleju raksts, novirze pārsniedz1mm. | 39-20 |
| Darba izpildei pieļautas būtiskās kļūdas, bet tās neliedz darbu pieņemt ekspluatācijā:  Redzamas sadurvietas no visām telpas vietām.  Tapešu slejas pielīmētas slīpi, ar lielu novirzi no vertikāles, augšējā daļā veidojas ,,zāģa zobi”.  Tapešu sleju raksts nesakrīt, redzami būtiska raksta nobīde.  Uz tapešu virsmas redzami traipi un tapešu līmes pēdas. | 19-1 |
| Darbs izpildīts nekvalitatīvi visos rādītājos, nevar nodot ekspluatācijā. | 0 |

Pielikums 4  **Šķidrās tapetes**

**Tapešu īpašības:**

Šķidrās tapetes izolē skaņu, tā speciālais materiāls skaņu absorbē, nevis atvaira.

Pārbaudes rezultātā pierādīts, ka šiem materiāliem piemīt augstas ugunsdrošības īpašības.

*Lietojot šķidrās tapetes:*

* Jūs ietaupāt uz sienu sagatavošanu, jo ir nepieciešama tikai gruntēšana.
* Nav atgriezumu, jo nav nepieciešams saskaņot rakstus un salaidumu vietas.
* Vienkārši un nemanāmi labojamas.
* Izolācijas spējas samazina apkures izdevumus.

Šķidrās tapetes ir piemērotas tādu defektu segšanai, kā:

gleznu naglu caurumus, plaisas, virsmas nelīdzenus..

*Šķidrās tapetes ir videi nekaitīgs materiāls, tās nesatur:*

* Toksiskas vielas.
* Stiklšķiedru.
* Azbestu.
* Smiltis.

**Tapešu uzklāšanas tehnoloģija:**

Šķidro tapešu pulveri sajauc ar ūdeni(maisījums derīgs lietošanai 24 stundas).

Sajaukto šķidro masu uzklāj uz sienām ar plastmasas ķelli. Pēc tām masu no centra apļveidīgi izrullē uz visām pusēm ar īpašu rullīti.

Optimālais kārtas biezums-1-2 mm. Šķidrās tapetes uzklāj vienā kārta, 4-6 stundas pēc uzklāšanas virsmu var vēlreiz norullēt un pārbaudīt tās gludumu.

Masa žūst 24-48 stundas

Lai noklātu iekšējos stūrus, jāizmanto speciālu rullīti, izrullējot materiālu vertikāli gar stūriem, lai tapešu masa tiktu iespiesta stūri.

Ja rullēšanas laikā tapešu masa līp pie rullīša, tas jānoskalo siltā ūdenī, pēc tam noslaukot lieko mitrumu.

|  |  |  |  |
| --- | --- | --- | --- |
| ***Salīdzinājums*** | Šķidrās tapetes | Parasta tapete | Krāsota siena |
| **Darbarīki** | kompresors vai špakteļu lāpstiņa, spainis | rullītis, vanniņa, ota, līmeņrādis,rullītis | rullītis, vanniņa, ota, līmlente |
| **Izejmateriāli** | Walldecor, ūdens | tapetes, līme | krāsa |
| **Izlietojums** | 4-5m2 viens iepak. | 4 slejas viens rullis | 1l uz 4m2 |
| **Nožūšanas laiks** | 12 – 48h | 12 – 48h | 12 – 48h |
| **Defektu labošana** | mitrā vai sausā veidā | *-* | *-* |
| **Uzglabāšana** | sausā vietā, neierobežoti | 3 gadi (izbal, sadzeltē) | 2 gadi (sakalst) |
| **Virsmas sagatavošana** | gruntēt | gruntēt | špaktelēt, slīpēt, gruntēt |
| **Garantija** | 10 gadi | 5 gadi | 10 gadi |

Izmantota literatūra:

Juris Noviks BŪVDARBI VI Krāsotāju darbi Tapsētāju darbi ISAVE Rīga 2004,270 lpp.

www.diy.lv/būvmateriali/tapetes

Pielikums 5 **Flizelīna tapetes.**

**Īpašības:**

1. Flizelīna tapetes ir dabiskās celulozes un tekstilšķiedru savienojums, tāpēc tās ir ļoti izturīgas un nemaina izmērus.
2. Tās neieplīst arī, ja samērcētas klīsterī.
3. Tā kā tapetes ir ar augstu stabilitāti, tad žūstot tās neizplešas un nesaraujas, un saduru vietas neatlīmējās.

**Virsmu sagatavošana aplīmēšanai.**

Piemērotas ir : apmetuma pamatnes,


ģipškartona vai sausā apmetuma,

kokskaidu plātnes.

1. Vecās tapetes jānoplēš
2. Plaisas pamatnē vai izlūzuši stūri jaaizpilda ar špakteļmasu vai jāsalabo.
3. Pēc špakteles nožūšanas jāuzklāj speciāli tapešu līmēšanai ražotā grunts, kas padara pamatni izturīgāku, nodrošina sienas uzsūktspēju un izlīdzina atšķirību starp krāsu toņiem.

**Materiālu sagatavošana un pielīmēšana.**

1. Piegriež tapešu sloksnes ar 6-12 cm uzviju un sarullē ar flizelīna pamatni uz augšu.
2. Uz sienas uzklāj speciālu klīsteri, pieliek pirmo sloksni vertikāli pie sienas, piespiež to ar mīkstu lupatu vai porainas gumijas rullīti.
3. Atloka sloksnes lieko augšējo galu pie griestiem un apakšējo pie grīdas.
4. Nākamās sloksnes līmē sadurā cieši citu pie citas.
5. Ārējos un iekšējos stūros līmi klāj apmēram par 10 cm platākā kārtā.
6. Nākamo tapetes sloksni pielīmē ar 4 cm pārlaidumu pār iepriekšējo.
7. Tad abas sloksnes pārgriež ar slīdmēra nazi dubultās šuves griezumam, noņem nogrieztās strēmeles un vēlreiz kārtīgi nolīdzina savienojuma vietā.



Izmantota literatūra:

www.**tapetes**jums.lv/index.php?option

Pielikums 6 **FOTOTAPETES.**

**Tapešu īpašības**

Fototapetes ir kā akcents telpā, kas noteikti ir centrālais piesaistes punkts. Šāds risinājums nepieļauj telpā daudz mēbeļu, spilgtu krāsu akcentus citos priekšmetos.

Visveiksmīgāk fototapete iederas plašā telpā ar gaišām sienām, jo šādi iespējams panākt maksimāli reālistisku efektu.

Mazu telpu var vizuāli paplašināt, izvēloties fotogrāfiju ar dabas panorāmu-ar plašu horizontu.

Fototapetes ir pietiekami lielu izmēru fotogrāfija, kas aizņem daļu sienas vai pat visu sienu. Parasti tie ir dabasskati, kas var tikt pieskaņoti telpas interjeram un organiski iekļautas tajā.

Parasti kopā ar fotogrāfijas ruļļiem papildus tiek piedāvāti arī tā saucamie fona ruļļi, kas dot iespēju it kā palielināt fotogrāfijas izmērus līdz vajadzīgajiem telpas izmēriem.

**Virsmas sagatavošana tapešu pielīmēsanai**

Ļoti liela uzmanība jāpievērš aplīmējamās virsmas sagatavošanai. Virsmai jābūt pietiekami stingrai, tīrai un pilnīgi gludai. Fototapetes ļoti plānas un jebkurš virsmas nelīdzenums, pat neliels smilšu graudiņš fotogrāfiskajā attēlā var ienest izkropļojums.Bet visumā virsmas sagatavošana ne ar ko neatšķiras no virsmas sagatavošanas aplīmēšanai ar parastajām tapetēm, tikai šīs darbs jāveic vēl rūpīgāk.

**Pielīmēšanas tehnoloģija**

Arī pati tapešu pielīmēšana praktiski ne ar ko neatšķiras no virsmas aplīmēšanas ar parastajām tapetēm.

Vispirms fototapetes jāizklāj uz grīdas. Tas dod iespēju noteikt fototapešu slēju pielīmēšanas secību, kā arī aizzīmēt vienas( ja ir nepāra skaits sleju) vai divu(ja ir pāra skaits sleju)centrālo sleju atrašanas vietu. Tāpēc vispirms uz sienas ieteicams atzīmēt fotogrāfiskā attēla centra atrašanas vietu.

Pēc tam, ja ir nepāra skaits sleju, atkāpjoties uz sāniem par slejas platuma pusi izdara otro atzīmi. Un caur to ar svērteņa palīdzību novelk vertikālu līniju, gar kuru pielīmē fototapešu centrālo sleju. Ja ir pāra skaits slēju, vertikālu līniju novelk caur fotogrāfiskā attēla centra atzīmi un pēc tās līmē divas centrālas slejas.

Fototapešu slejas jālīmē cieši cita pie citas, stingri ievērojot slēju vertikalitāti un tā, lai sleju salaiduma vietas nebūtu redzamās.

Izmantota literatūra:

www.euroshop.lv/majai\_un\_darzam/fototapetes/

www.dizainatelpa.lv/fototapetes